Produktspesifikasjon for

Gate (538)



Figur 1 Enervegen i Hamar består av et hovedløp og tre sideveger. (Foto: Fra Vegkart)

Innhold

[1 Innledning 2](#_Toc98702501)

[2 Om vegobjekttypen 2](#_Toc98702502)

[3 Bruksområder 2](#_Toc98702503)

[4 Registreringsregler med eksempler 3](#_Toc98702504)

[5 Relasjoner 8](#_Toc98702505)

[6 Egenskapstyper 9](#_Toc98702506)

[7 UML-modell 10](#_Toc98702507)

# Innledning

Dette er en produktspesifikasjon for vegobjekttypen Gate i NVDB. Produktspesifikasjon er oppdatert i henhold til Datakatalogversjon 2.28.

Sist oppdatert dato: 2022.03.10.

# Om vegobjekttypen

Tabell 2‑1 gir generell Informasjon om vegobjekttypen hentet fra Datakatalogen.

Tabell 2‑1 Informasjon om vegobjekttypen

|  |  |
| --- | --- |
| **Navn vegobjekttype:** | **Gate** |
| Definisjon: | Sammensatt identifikator for veglenkeadresse. Merknad: Komplett vegadresse består i tillegg av husnummer og bokstav. |
| Representasjon i vegnettet: | Strekning |
| Kategoritilhørighet | Kategori 1 - Nasjonale data 1 |
| Sideposisjonsrelevant: | Kan |
| Kjørefeltrelevant: | Nei |
| Krav om morobjekt | Nei |
| Kan registreres på konnekteringslenke | Ja |

# Bruksområder

Tabell 3‑1 gir oversikt over viktige bruksområder for NVDB-data. Det er markert hvilke av disse som er aktuelt for denne vegobjekttypen. I noen tilfeller er det gitt mer utfyllende informasjon.

Tabell 3‑1 Oversikt over bruksområder

|  |  |  |
| --- | --- | --- |
| **Bruksområde** | **Relevant** | **Utfyllende informasjon** |
| NTP - Oversiktsplanlegging | X |  |
| Vegnett - navigasjon | X |  |
| Statistikk | X |  |
| Beredskap | X |  |
| Sikkerhet | X |  |
| ITS | X |  |
| VTS – Info | X |  |
| Klima – Miljø | X |  |
| Vegliste – framkommelighet | X |  |
| Drift og vedlikehold | X |  |
| Annet bruksområde | X |  |

# Registreringsregler med eksempler

## Registreringsregler

Nedenfor presenteres regler for registrering av data knyttet til gjeldende vegobjekttype. For noen regler er det i kolonne til høyre referert til utfyllende eksempler.

| **Nr.** | | **Regel** | **Eks.** |
| --- | --- | --- | --- |
| **1** |  | **Generelt** |  |
|  | a | En forekomst av vegobjekttype *Gate* i NVDB gjenspeiler en strekning med et gitt gatenavn. | 4.2.1 |
|  | b | Offisielle adresser forvaltes i [Matrikkelen](https://www.kartverket.no/eiendom/eiendomsgrenser/matrikkelen-norgeseiendomsregister). Vegobjekttypen *Gate* i NVDB viser hvor de enkelte gatene i en kommune befinner seg. Ved at denne informasjonen er stedfestet i NVDB vet man også hvor de enkelte adressene hører hjemme. | 4.2.2 |
|  | c | Egenskapene som i NVDB heter *Gatekode* og *Gatenavn* heter *Adressekode* og *Adressenavn* i Matrikkelen. |  |
|  | d | En fullstendig adresse består av gatekode/gatenavn (adressekode/adressenavn) og husnummer med ev. bokstav. Husnummer og ev. bokstav er kun registrert i Matrikkelen. | 4.2.2 |
| **2** |  | **Omfang – hva skal registreres** |  |
|  | a | Alle gater som er registrert i Matrikkelen, og som det finnes vegnett for i NVDB, (eksisterende eller anleggsveg,) skal registreres som *Gate* i NVDB. |  |
|  | b | Sideveger til en veg, der det finnes adresser som hører til den aktuelle vegen, skal registreres med samme gatekode og gatenavn, men med tilleggsinformasjon om at dette er sideveger. | 4.2.3 |
|  | c | I Matrikkelen finnes også planlagte adresser for eksempel for nye boligområder det lages reguleringsplaner for. Så lenge disse vegene ikke er lagt inn i NVDB vil vi heller ikke finne informasjon om *Gate* for disse vegene i NVDB. |  |
| **3** |  | **Forekomster – oppdeling ved registrering** |  |
|  | a | Et gateobjekt skal i utgangspunktet registreres som ett vegobjekt med en NVDBID. Dersom gaten splittes opp av andre gater, skal de forskjellige delene defineres som egne objekter. Sideveger defineres hver for seg som egne objekter. | 4.2.3  4.2.4 |
| **4** |  | **Egengeometri** |  |
|  | a | *Gate* skal ikke ha egengeometri |  |
| **5** |  | **Egenskapsdata** |  |
|  | a | Det framkommer av oversikten i kapittel 6.1 hvilke egenskapstyper som kan angis for denne vegobjekttypen. Her framkommer det også hvilken informasjon som er absolutt påkrevd (1), påkrevd (2), betinget (3) og opsjonell (4). I kapittel 7.3 finnes UML-modell som gir oversikt over egenskaper og tilhørende tillatte verdier. |  |
|  | b | Egenskapstype *Gatekode*: Er en unik kode innenfor den enkelte kommune som viser hvilke deler av vegnettet som har den samme adressen, og skal alltid være det samme nummeret som egenskapen *adressekode* i Matrikkelen. Ved oppdatering av gatenavn i NVDB er det gatekoden som benyttes som koblingsnøkkel mellom NVDB og Matrikkelen. |  |
|  | c | Egenskapstype *Gatenavn*: Er et unikt gatenavn innenfor den enkelte kommune, og viser hvilke deler av vegnettet som har det samme adressenavnet. Er det samme som egenskapen *adressenavn* i Matrikkelen. |  |
|  | d | Egenskapstype *Sideveg*: Angir om en veglenke er en sideveg til det som anses som adressens hovedveg. |  |
|  | e | I mange kommuner vil vegens vegnummer på kommunale veger (fra *Vegsystem (915)*) være det samme nummeret som gatekoden, men dette er ikke et krav. |  |
| **6** |  | **Relasjoner** |  |
|  | a | Det framkommer av kapittel 5 hvilke relasjoner vegobjekttype kan inngå i. I kapittel 7.1 finnes UML-modell som gir oversikt over relasjoner |  |
|  | b | Den kommunen, *Kommune (946)* den enkelte *Gate* hører hjemme i, skal koples opp som datterobjekt til gateobjektet. | 4.2.5  4.2.6 |
|  | c | *Kommune 2019 (536)* gjelder for kommuneinndelingen som var gyldig i 2019. I en overgangsperiode har det vært nødvendig at *Gate* har hatt denne som datterobjekt. Denne objekttypen vil om kort tid tas ut av NVDB, og er derfor ikke beskrevet ytterligere her. |  |
| **7** |  | **Lignende vegobjekttyper i Datakatalogen** |  |
|  | a | Ingen. |  |
| **8** |  | **Stedfesting til vegnettet i NVDB** |  |
|  | a | *Gate* skal stedfestes til vegnettet der den aktuelle gaten er. I de fleste tilfeller vil dette være der vegnettet gjelder kjørende. |  |
|  | b | I noen tilfeller må man kjøre på gang- og sykkelveg for å komme til en adresse. I slike tilfeller skal også gang- og sykkelvegen ha *Gate* registrert på seg. | 4.2.7 |
|  |  |  |  |

## Eksempler

### Fridtjof Nansens gate i Hamar

|  |  |
| --- | --- |
| Eksempel: «Fridtjof Nansens gate» i Hamar. Det er etablert ett objekt for *Gate*, med egenskaper for *Gatekode* og *Gatenavn*. Stedfestinga i NVDB viser hvor denne gata ligger. Denne aktuelle gata har ikke noen sideveger. | |
|  | **EGENSKAPSDATA:**  - Gatekode = 3300  - Gatenavn = Fridtjof Nansens gate |
| *Foto: Vegkart* |

### Fullstendig adresser fra Matrikkelen

|  |
| --- |
| De enkelte adressepunktene, her vist i blå skrift, er kun registrert i Matrikkelen. Objektet *Gate* fra NVDB viser hvilke vegstrekninger som har det aktuelle gatenavnet. Det er objektene som er registrert i NVDB som gjør det mulig å skrive i kartet hva vegen heter, her «Helge Væringsaasens gate» og «Fridtjof Nansens gate». |
|  |
| *Foto:* [*Eiendomskart | Kartverket.no*](https://kartverket.no/til-lands/kart/eiendomskart) |

### Gate med sideveg

|  |  |
| --- | --- |
| Eksempel: «Enervegen» i Hamar. Det er etablert fire objekter for *Gate*, med egenskaper for *Gatekode* og *Gatenavn*. Tre av disse objektene er sideveger, det er de 3 vegene som tydelig er avstikkere fra hovedløpet til “Enervegen”. | |
|  | **EGENSKAPSDATA:**  - Gatekode = 2016  - Gatenavn = Enervegen  - Sideveg = Ja |
| *Foto: Vegkart* |

### Oppdeling av Gate

|  |
| --- |
| Noen ganger blir *Gate* delt opp av andre veger. I slike tilfeller splittes *Gate* opp i flere objekter. Eksempelet viser at *Gate* for «Ringgata» er delt opp der rundkjøringa «eies» av «Furnesvegen». |
|  |
| *Foto: Vegkart* |

### Gate og forholdet til kommune

|  |
| --- |
| I Matrikkelen er en veg/gate tildelt en gatekode eller et gatenavn i en gitt kommune. Eksempelet viser at en gate som heter «Storgata» finnes i mange forskjellige kommuner. Dvs. at *Gate* sine egenskaper *Gatekode* og *Gatenavn* kun er unik dersom også *Kommune (946)* tas med i betraktningen. *Kommune (946)* er derfor datterobjekt til *Gate*. |
|  |
| *Foto: Vegkart* |

### Gate over kommunegrensen

|  |
| --- |
| For veger som krysser kommunegrensen er det ikke nødvendigvis slik at vegen har samme navn i de to kommunene vegen går igjennom. Eksempelet nedenfor viser at rv. 25 heter «Vangsvegen» i Hamar kommune. Når den krysser grensa til Løten kommune, så heter den «Chausseen». |
|  |
| *Foto: Vegkart* |

### Gate på gang- og sykkelveg

|  |
| --- |
| I noen tilfeller må man kjøre på en gang- og sykkelveg for å komme til en adresse. Rettigheten til å gjøre dette er da regulert vha. skilt. En slik gang- og sykkelveg kan være en sideveg til en *Gate*, eller den kan ha fått et helt eget navn. I dette eksempelet har gang- og sykkelvegen som går parallelt med «Fyllingsdalsvegen» fått eget navn, «Vestre Sikthaugen». De som bor her, har adresse til gang- og sykkelvegen. |
|  |
| *Foto: Vegkart og Vegbilder* |

# Relasjoner

Nedenfor er det listet opp relasjoner som kan settes opp mellom *Gate* og andre vegobjekttyper. Som alternativ til begrepet relasjon benyttes «Mor-datter», «Assosiasjoner» og «Tillatt sammenheng». Det vises både relasjoner der Gate inngår som morobjekt og der Gate inngår som datterobjekt. Det skilles mellom følgende relasjonstyper:

1 – Komposisjon – Komp - Består av/er del av  
2 – Aggregering – Agr - Har/tilhører  
3 – Assosiasjon – Asso - Har tilkoplet/er koplet til

«B inf A» angir om det er krav til at stedfestingen til vegnettet for datterobjekt skal være innenfor stedfesting til morobjekt. «Delvis» betyr at utstrekning må være innenfor, men sideposisjon og/eller feltkode kan avvike.

**Mulige morobjekter**

|  |  |  |  |  |  |  |  |
| --- | --- | --- | --- | --- | --- | --- | --- |
| Morobjekt | | Relasjonstype | | Datterobjekt | | Relasjonsinfo | |
| Id | Navn | Id | Navn | Id | Navn | B inf A | Id |
|  |  |  |  |  |  |  |  |
|  |  |  |  |  |  |  |  |

Figur 2 Mulige «morobjekt» for vegobjekttype

**Mulige datterobjekter**

|  |  |  |  |  |  |  |  |
| --- | --- | --- | --- | --- | --- | --- | --- |
| Morobjekt | | Relasjonstype | | Datterobjekt | | Relasjonsinfo | |
| Id | Navn | Id | Navn | Id | Navn | B inf A | Id |
| 538 | Gate | 3 | Asso | **536** | **Kommune 2019** | Ja | **699** |
| 538 | Gate | 1 | Komp | **446** | **Dokumentasjon** | Ja | **1568** |
| 538 | Gate | 3 | Asso | **946** | **Kommune** | Ja | **2184** |

Figur 3 Mulige «datterobjekt» for vegobjekttype

# Egenskapstyper

I det følgende beskrives egenskapstyper tilhørende aktuell vegobjekttype. Vi skiller på standard egenskapstyper og geometriegenskapstyper.

## Standard egenskapstyper

Egenskapstyper som ikke er geometriegenskapstyper regnes som standard egenskapstyper. Disse gir utfyllende informasjon om vegobjektet. Tabell 6‑1 gir oversikt over alle standard egenskapstypene tilhørende Gate.

Tabell 6‑1 Oversikt over egenskapstyper med tilhørende tillatte verdier

|  |  |  |  |  |
| --- | --- | --- | --- | --- |
| **Egenskapstypenavn**  Tillatt verdi | **Datatype** | **Viktighet** | **Beskrivelse** | **ID** |
| Sideveg | FlerverdiAttributt, Tekst | 3: Betinget, se 'merknad registrering' | Angir om en veglenke er sideveg og dermed bruker adresser fra lenken den er sideveg fra. Dersom ikke oppgitt, gir det "Nei"- alternativet, dvs "Ikke sideveg". Merknad registrering: Påkrevd å angi hvis Ja | 9793 |
| Ja |  |  |  | 15943 |
| Nei |  |  |  | 15944 |
| Gatekode | Tall | 1: Påkrevd, absolutt krav | Nummer som entydig identifiserer adresserbare veglenker i matrikkelen. For hvert adressenavn (gatenavn) skal det således foreligge en adressekode, jf. matrikkelforskriften § 51.2. Merknad: Adressekode er unik innenfor kommunen. | 4588 |
| Gatenavn | Tekst | 2: Påkrevd, ikke absolutt | Navn på veglenke i matrikkelen (matrikkelforskriften § 2e). | 4589 |


## Geometriegenskapstyper (egengeometri)

Vegobjekttypen har ikke geometriegenskapstyper.

# UML-modell


## Relasjoner (mor-datter)

UML-diagram viser relasjoner til andre vegobjekttyper.



## Betingelser

UML-diagram viser egenskaper med betingelser.



## Tillatte verdier

UML-diagram viser egenskaper med tillatte verdier.

